ປ. ໂອບາມາ ຈະຢ້ຽມຢາມ 3 ປະເທດ ໃນເອເຊຍ ຕາເວັນອອກສຽງໃຕ້
ປະທານາທິບໍດີໂອບາມາ ຈະອອກເດີນທາງໃນວັນເສົາມື້ນີ້ ໄປຢ້ຽມຢາມ ກຳປູເຈຍ ໄທ ແລະມຽນມາ
ເຈົ້າໜ້າທີ່ທຳນຽບຂາວໃຫ້ການຄໍ້າປະກັນຕໍ່ພວກຕຳໜິຕິຕຽນວ່າ ປະທານາທິບໍດີບາຣັກ ໂອບາມາ ຈະບໍ່ລະເລີຍ ຕໍ່ຄວາມວິຕົກກັງ ວົນ ກ່ຽວກັບການນັບຖືສິດທິມະນຸດ ໃນລະຫວ່າງການເດີນທາງ ໄປຢ້ຽມຢາມຂົງເຂດເອເຊຍຕາເວັນອອກສຽງໃຕ້ ຄັ້ງຈະມາຂອງ ທ່ານ ປະທານາທິບໍດີໂອບາມາ ຈະອອກເດີນທາງ ໃນວັນເສົາມື້ນີ້ ເພື່ອ ຢ້ຽມຢາມກຳປູເຈຍ ໄທແລະມຽນມາເປັນເວລາ 3 ມື້ ນີ້ແມ່ນການ ເດີນທາງໄປຢ້ຽມຢາມຕ່າງປະເທດ ເທື່ອທຳອິດຂອງທ່ານ ນັບຕັ້ງ ແຕ່ໄດ້ຖືກເລືອກ ໃຫ້ເຂົ້າຮັບຕຳແໜ່ງຕື່ມອີກ ເປັນສະໄໝທີສອງ ຊຶ່ງເປັນການເນັ້ນໜັກໃຫ້ເຫັນເຖິງຄວາມສຳຄັນກ່ຽວກັບການເພັ່ງ ເລັງໃໝ່ຂອງລັດຖະບານສະຫະລັດຕໍ່ຂົງເຂດດັ່ງກ່າວ ຈຸດເດັ່ນໃນການຢ້ຽມຢາມເທື່ອນີ້ ກໍຈະແມ່ນການຢຸດແວ່ເປັນເວລາສັ້ນໆຂອງທ່ານໂອບາ ມາທີ່ປະເທດມຽນມາ ຊຶ່ງເປັນການຢ້ຽມຢາມຄັ້ງທຳອິດໃນປະວັດ ສາດຂອງປະທານາທິບໍ ດີສະຫະລັດຕໍ່ມຽນມາທີ່ເຄີຍປົກຄອງໂດຍລັດຖະບານທະຫານ ກຸ່ມປົກປ້ອງສິດທິມະນຸດ ບາງກຸ່ມຄັດຄ້ານຕໍ່ການເດີນທາງໄປຢ້ຽມຢາມຂອງປະທານາທິບໍດີ ຮວມທັງທ່ານ Matthew Smith ນັກຄົ້ນຄວ້າຂອງກຸ່ມປົກປ້ອງສິດທິມະນຸດ Human Rights Watch ຊຶ່ງທ່ານກ່າວຕໍ່ວີໂອເອວ່າ ທ່ານໂອບາມາ ຄວນຈະລໍຖ້າ ໄປຈົນກວ່າໃຫ້ມີການປະຕິຮູບ ຫຼາຍໄປກວ່ານີ້ ທ່ານ Smith ກ່າວວ່າ ສິ່ງທີ່ທ່ານເປັນຫ່ວງທີ່ສຸດກໍຄື ມຽນມາຍັງບໍ່ທັນປ່ອຍພວກນັກໂທດ ການເມືອງທັງໝົດເທື່ອແລະຍັງບໍ່ທັນເຂົ້າແຊກແຊງເພື່ອຍຸຕິການກໍ່ຄວາມຮຸນແຮງຕໍ່ພວກ ມຸສລິມໂຣຮິງຢາ ທີ່ລັດຣາຄີນ ທາງພາກຕາເວັນຕົກຂອງປະເທດ ບັນດາສະມາຊິກລັດຖະສະພາສະຫະລັດຫຼາຍຄົນກໍໄດ້ສະແດງຄວາມເປັນຫ່ວງທີ່ຄ້າຍຄື ກັນນີ້ ໃນຖະແຫຼງການສະບັບນຶ່ງທີ່ນຳອອກເຜີຍແຜ່ໃນວັນພະຫັດຜ່ານມາສະມາຊິກຂອງ ກຸ່ມສະໜັບສະໜຸນອິດສະຫຼະພາບ ໃນການນັບຖືສາສະໜານາໆຊາດ ຈາກທັງສອງພັກ ການເມືອງໄດ້ສະແດງຄວາມຍິນດີນຳການເດີນທາງໄປຢ້ຽມຢາມຂອງທ່ານໂອບາມາ ແຕ່ ກໍໄດ້ເຕືອນບໍ່ໃຫ້ປະທານາທິບໍດີເອົາບາດກ້າວໃດໆທີ່ອາດຕີຄວາມໝາຍໄດ້ວ່າເປັນການ ໃຫ້ການສະໜັບສະໜຸນຕໍ່ການກະທຳຜິດຫຼືການລ່ວງລະເມີດສິດທິມະນຸດໂດຍລັດຖະບານ ມຽນມາ